
בכורות ד ע"ב



טקסט הדף מנוקד



וּלְדוֹרוֹת מְנָלַן אָמַר קְרָא וְהָיוּ לִי הַלְוִיִּם וְהָיוּ בַּהֲוָויָיתָן יְהוּ


וּמִמַּאי דִּבְשֶׂה אָמַר רַב חִסְדָּא נֶאֱמַר כֶּסֶף לְדוֹרוֹת וְנֶאֱמַר שֶׂה לְדוֹרוֹת


מָה כֶּסֶף הָאָמוּר לְדוֹרוֹת בּוֹ פָּדוּ לְדוֹרוֹת בּוֹ פָּדוּ לְאוֹתָהּ שָׁעָה אַף שֶׂה הָאָמוּר לְדוֹרוֹת בּוֹ פָּדוּ לְדוֹרוֹת בּוֹ פָּדוּ בְּאוֹתָהּ שָׁעָה


מָה לְכֶסֶף שָׁכֵן פּוֹדִין בּוֹ הֶקְדֵּשׁוֹת וּמַעֲשֵׂר שֵׁנִי


אֶלָּא אָמַר קְרָא אַךְ פָּדֹה תִפְדֶּה אֶת בְּכוֹר הָאָדָם וְאֵת בְּכוֹר הַבְּהֵמָה הַטְּמֵאָה תִּפְדֶּה מָה בְּכוֹר אָדָם לֹא חִלַּקְתָּ בֵּין לְדוֹרוֹת בֵּין לְאוֹתָהּ שָׁעָה בְּכֶסֶף אַף בְּהֵמָה טְמֵאָה לֹא תַּחְלוֹק בּוֹ בֵּין לְדוֹרוֹת בֵּין לְאוֹתָהּ שָׁעָה בְּשֶׂה


אָמַר רַבִּי חֲנִינָא שֶׂה אֶחָד שֶׁל בֶּן לֵוִי פָּטַר כַּמָּה פִּטְרֵי חֲמוֹרִים מִיִּשְׂרָאֵל אָמַר אַבָּיֵי תֵּדַע שֶׁהֲרֵי מָנָה הַכָּתוּב עוֹדְפִים בְּאָדָם וְלֹא מָנָה עוֹדְפִין בִּבְהֵמָה


מִמַּאי דִּילְמָא לָא הָוֵי נְפִישִׁי לְהוּ בְּהֵמוֹת טוּבָא לָא סָלְקָא דַּעְתָּךְ דִּכְתִיב וּמִקְנֶה רַב הָיָה לִבְנֵי רְאוּבֵן וְלִבְנֵי גָד


דִּילְמָא אֲפִילּוּ הָכִי פְּשׁוּטִים דִּלְוִיִּם הֲווֹ קָיְימִי לְבַהֲדֵי בְּכוֹרֵי יִשְׂרָאֵל אָמַר קְרָא וְאֶת בֶּהֱמַת הַלְוִיִּם תַּחַת בְּהֶמְתָּם בְּהֵמָה אַחַת תַּחַת בְּהֵמוֹת הַרְבֵּה


וְאֵימָא בְּהֵמָה רַבָּה אִם כֵּן לִיכְתּוֹב קְרָא אוֹ בְּהֵמָה תַּחַת בְּהֵמָה אוֹ בְּהֶמְתָּם תַּחַת בְּהֶמְתָּם מַאי בֶּהֱמַת תֵּחַת בְּהֶמְתָּם שְׁמַע מִינַּהּ חַד פָּטַר טוּבָא


אָמַר רָבָא אַף אֲנַן נָמֵי תְּנֵינָא וּפוֹדֶה בּוֹ פְּעָמִים הַרְבֵּה וְרַבִּי חֲנִינָא טַעְמָא דְמַתְנִיתִין מְפָרֵשׁ וְהָכִי קָאָמַר מַאי טַעְמָא פּוֹדֶה בּוֹ פְּעָמִים הַרְבֵּה מִשּׁוּם דְּשֶׂה אֶחָד שֶׁל בֶּן לֵוִי פּוֹטֵר כַּמָּה פִּטְרֵי חֲמוֹרִים שֶׁל יִשְׂרָאֵל


אִיתְּמַר רַבִּי יוֹחָנָן אָמַר קָדְשׁוּ בְּכוֹרוֹת בַּמִּדְבָּר וְרֵישׁ לָקִישׁ אָמַר לֹא קָדְשׁוּ בְּכוֹרוֹת בַּמִּדְבָּר


רַבִּי יוֹחָנָן אָמַר קָדְשׁוּ בְּכוֹרוֹת בַּמִּדְבָּר דְּרַחֲמָנָא אָמַר לִיקְדְּשׁוּ דִּכְתִיב קַדֶּשׁ לִי כׇל בְּכוֹר


וְרֵישׁ לָקִישׁ אָמַר לֹא קָדְשׁוּ בְּכוֹרוֹת בַּמִּדְבָּר מִדִּכְתִיב וְהָיָה כִּי יְבִיאֲךָ וּכְתִיב בָּתְרֵיהּ וְהַעֲבַרְתָּ מִכְּלָל דְּמֵעִיקָּרָא לָא קְדוּשׁ


אֵיתִיבֵיהּ רַבִּי יוֹחָנָן לְרֵישׁ לָקִישׁ עַד שֶׁלֹּא הוּקַם הַמִּשְׁכָּן הָיוּ בָּמוֹת מוּתָּרוֹת וַעֲבוֹדָה בִּבְכוֹרוֹת אֲמַר לֵיהּ בְּאוֹתָן שֶׁיָּצְאוּ מִמִּצְרָיִם


הָכִי נָמֵי מִסְתַּבְּרָא דְּאִי לָא תֵּימָא הָכִי בֶּן שָׁנָה בַּר מֶיעְבַּד עֲבוֹדָה הוּא


וּדְקָאָרֵי לַהּ מַאי קָאָרֵי לַהּ


הָכִי קָא קַשְׁיָא לֵיהּ אִי אָמְרַתְּ בִּשְׁלָמָא דְּלָא פָּסֵיק קְדוּשְׁתַּיְיהוּ הָנָךְ דְּמֵעִיקָּרָא נָמֵי לָא פָּקְעָא קְדוּשְׁתַּיְיהוּ אֶלָּא אִי אָמְרַתְּ דְּפָסֵק קְדוּשְׁתַּיְיהוּ הָנָךְ דְּמֵעִיקָּרָא נָמֵי פָּקְעָא לֵיהּ קְדוּשְׁתַּיְיהוּ


וְאִידַּךְ דִּקְדוּשׁ קְדוּשׁ דְּלָא קְדוּשׁ לָא קְדוּשׁ


אֵיתִיבֵיהּ אוֹתוֹ הַיּוֹם שֶׁהוּקַם הַמִּשְׁכָּן קָרְבוּ בּוֹ לָהֶם בְּיִשְׂרָאֵל נְדָרִים וּנְדָבוֹת חַטָּאוֹת וַאֲשָׁמוֹת בְּכוֹרוֹת וּמַעַשְׂרוֹת הָכִי נָמֵי בְּאוֹתָן שֶׁיָּצְאוּ מִמִּצְרָיִם וּמִינַּהּ אוֹתוֹ הַיּוֹם הוּא דִּקְרוּב מִיכָּן וְאֵילָךְ לָא קְרוּב


אִיכָּא דְּאָמְרִי אֵיתִיבֵיהּ רֵישׁ לָקִישׁ לְרַבִּי יוֹחָנָן אוֹתוֹ הַיּוֹם שֶׁהוּקַם הַמִּשְׁכָּן קָרְבוּ לָהֶם יִשְׂרָאֵל נְדָרִים וּנְדָבוֹת חַטָּאוֹת וַאֲשָׁמוֹת בְּכוֹרוֹת וּמַעַשְׂרוֹת אוֹתוֹ הַיּוֹם אִין מִיכָּן וְאֵילָךְ לָא אֵימָא מֵאוֹתוֹ הַיּוֹם וְאֵילָךְ


וּמַאי קָמַשְׁמַע לַן מֵאוֹתוֹ הַיּוֹם אִין מֵעִיקָּרָא לָא אַלְמָא חוֹבוֹת בְּבָמָה לָא קְרוּב


תָּא שְׁמַע נִמְצֵאתָ אַתָּה אוֹמֵר בִּשְׁלֹשָׁה מְקוֹמוֹת קָדְשׁוּ בְּכוֹרוֹת לְיִשְׂרָאֵל בְּמִצְרַיִם וּבַמִּדְבָּר וּבִכְנִיסָתָן יִשְׂרָאֵל לְאֶרֶץ בְּמִצְרַיִם מַהוּ אוֹמֵר קַדֶּשׁ לִי כׇל בְּכוֹר בַּמִּדְבָּר הוּא אוֹמֵר כִּי לִי כׇל בְּכוֹר בִּבְנֵי יִשְׂרָאֵל בִּכְנִיסָתָם לָאָרֶץ הוּא אוֹמֵר וְהָיָה כִּי יְבִיאֲךָ וְהַעֲבַרְתָּ


אָמַר רַב נַחְמָן בַּר יִצְחָק בִּשְׁלֹשָׁה מְקוֹמוֹת הוּזְהֲרוּ עַל הַבְּכוֹרוֹת לִיקְדַּשׁ וְלֹא קָדְשׁוּ וּבְמִצְרַיִם נָמֵי לָא קְדוּשׁ הָא קָאָמְרִינַן דִּקְדוּשׁ הָכִי אָמַר מֵהֶן קָדְשׁוּ וּמֵהֶן לֹא קָדְשׁוּ


מַתְקֵיף לַהּ רַב פָּפָּא וּבַמִּדְבָּר לֹא קָדְשׁוּ וְהָכְתִיב פְּקֹד כׇּל בְּכֹר זָכָר לִבְנֵי יִשְׂרָאֵל אֶלָּא אִי אִיתְּמַר הָכִי אִיתְּמַר רַבִּי יוֹחָנָן אָמַר קָדְשׁוּ וְלֹא פָּסְקוּ וְרֵישׁ לָקִישׁ אָמַר קָדְשׁוּ




רש"י



 ולדורות מנא לן. שיפטרו בכורי כהנים לוים דמהאי ק''ו לא שמעינן אלא במדבר: וממאי דבשה. של בן לוי נפטרו פטרי חמורים של ישראל דקאמרת לעיל בן לוי דהוה ליה שה דאפקע ליפקע: כסף לדורות בבכור אדם (במדבר יח) ופדויו מבן חדש תפדה בערכך כסף חמשת שקלים: שה לדורות. (שמות יג) ופטר חמור תפדה בשה: בכסף פדו בכורים באותה שעה. דכתיב (במדבר ג) ולקחת חמשת שקלים לגולגולת: הקדשות (ויקרא כז) ואם המקדיש יגאל את ביתו וגו' ומעשר שני דכתיב (דברים יד) ונתתה בכסף הילכך פדו בו בכורות במדבר כלדורות תאמר בשה שאין פודין בו הקדשות: תדע. שלא נמנו בכורי בהמת ישראל מדלא מנה הכתוב עודפים בבהמה כמו שמנה באדם שלשה ושבעים ומאתים: דלא הוו. להן לישראל בהמות טובא כלוים: ודילמא אפילו הכי. דמקנה רב היה לבני ראובן אפ''ה לא הוו עדפי בבהמה שיהו בכורי בהמת ישראל עודפים על פשוטי בהמות לוים: ואימא. הא דכתיב בהמת הלוים בהמות טובא משמע כדאשכחן בנינוה (יונה ד) ובהמה רבה אלמא בהמה טובא משמע: אם כן. דבהמת דלוים (ובהמתן דישראל תרוייהו) טובא משמע ליכתבינהו קרא כי הדדי מדשני קרא בדיבוריה ש''מ חד פטר טובא: תנינא. במתניתין ופודה בו בשה פעמים הרבה שאם חזר וקנאו מיד הכהן לאחר שנתנו לו חוזר ופודה בו פטר חמור אחר: ורבי חנינא. דאמר שה אחד של בן לוי כו' טעמא דמתני' קמפרש והכי קאמר כו': לא קדשו בכורות. שנולדו במדבר: דמעיקרא. במדבר והאי קדש לי כל בכור מוקי ליה ריש לקיש במצרים אבל במדבר לא קדשו מדכתיב כי יביאך והדר והעברת כל פטר רחם: בבמות. כל אחד בנה מזבח ומקריב עליו ומשהוקם המשכן נאסרו כדכתיב (ויקרא יז) ואל פתח אהל מועד לא הביאו וגו': ועבודה בבכורות. בכורי ישראל היו מקריבים ומכאן ואילך הכהנים אלמא בכורות קדשו: דאי לא תימא הכי. אלא באותן שנולדו במדבר: בן שנה בר עבודה. הא משיצאו ממצרים עד שהוקם המשכן שתא חדא הוא דהואי: דלא פסיק קדושת בכורות. דהנך שנולדו במדבר קדשו איכא למימר דמעיקרא שנולדו (במדבר) בקדושתייהו קיימי כו': ומינה. איכא למשמע דלא קדשו בכורות במדבר דקתני אותו היום מכלל דמכאן ואילך לא קרוב שיום ראשון הקריבו כל בכורי בהמה שיצאו ממצרים: מעיקרא לא. שלא היה יכול כל אחד לעשות מזבח להקריב בכורות שלו דחובות לא קרוב בבמת יחיד: הוזהרו לקדש. ולעולם לכשיכנסו לארץ: במצרים לא קדוש. בתמיה והא מודו כולהו לעיל באותן שיצאו ממצרים: והכתיב פקוד כל בכור זכר. מבן חדש ומעלה ובן חדש ודאי במדבר נולד דהא האי מעשה בשנה שנית הואי: 

תוספות



 מה לכסף שכן פודין בו הקדש ומעשר שני. אע''ג דהקדש נפדה בשה וכל דבר חוץ מעבד וקרקע ושטר כדאמרינן בפ' יש בכור (לקמן דף נא.) היינו מטעם ששוה כסף ככסף ולא מטעם שה אבל פטר חמור נפדה בשה כל דהו ובשאר בשויו כדאמר לקמן: ופודה בו פעמים הרבה. פ''ה אם חזר וקנאו מיד כהן אחר שנתנו לו חוזר ופודה בו פטר חמור אחר ור''ת מפרש דאספק קאי לקמן בפרקין (ד' ט.) דקתני רישא אחת בכרה ואחת לא בכרה ילדה זכר ונקבה מפריש והוא לעצמו ובספק זה שלא יצא מידו הוצרך למתני שחוזר ופודה בו ספק אחר פעמים הרבה וכן משמע דאספק קאי דקתני בתר הכי נכנס לדיר להתעשר ומוקי ליה בגמ' בספק אבל בוודאי לא אפשר למימר פודה וחוזר ופודה כל זמן שהוא ביד ישראל ולא נתן דהא תנן לקמן בפירקין (ט.) שתי חמורות שלא בכרו וילדו שני זכרים נותן שני טלאים לכהן: לא קדשו בכורות (נמי) במדבר. לא בכור אדם ולא בכור בהמה והא דפריך לעיל אפי' מבכור בהמה טהורה ליפטרו דהא בהמה טהורה דידהו הפקיעה בהמת ישראל הטהורה אין זה אליבא דריש לקיש לפי סברתו של עכשיו ומיהו לפי מסקנא דלקמן הוקדשו בחומש הפקודים ואחר כך פסקו ניחא: אותו היום. מכאן ואילך לא קרוב ואע''ג דנדרים ונדבות קרוב משם ואילך משום בכורות נקט אותו היום: אלא אי איתמר כו'. למסקנא זו לא נאמרו הני תיובתא דלעיל וכה''ג איתא בריש החולץ (יבמות דף לה: ושם) גבי אלמנה מעוברת ובפרק קמא דחגיגה (דף ז.) ופרק המפלת (נדה דף כד.) גבי פניו מוסמסין ובכמה דוכתי איכא טובא: 

רבינו גרשום

ולדורות מנלן. דבכורי לוים פטורין כבמדבר היכא דפטרו. בהווייתן יהו:



וממאי דבשה. דבמדבר דכתי' ואת בהמת הלוים תחת בהמת דבשה פדו פטרי חמורי ישראל. דילמא בפטר חמורי דלוים פדו. (לא) נאמר כסף לדורות. דכתיב וכל בכור אדם בבניך תפדה וסתם פדיה בכסף:



ונאמר שה לדורות. דכתיב תפדה בשה:



מה כסף האמור לדורות בו פדו באותה שעה במדבר הבכורות העודפים על הלוים דכתיב ולקחת חמשת חמשת שקלים לגולגולת וגו' אף שה האמור לדורות בו פדו באותה שעה במדבר פטרי חמורן של ישראל. מיהא גזרה שוה לא מצית למיגמר דמה לכסף דין הוא דפדו בו במדבר משום דכך חשוב שכן פודין בו הקדש וכו':



מה בכור אדם לא חלקתה בו בין לדורות בין לאותה שעה. דאותה שעה פדו העודפים בכסף אף בכור בהמה טמאה וכו' ומקרא גמיר לה:



ולא מנה עודפים בבהמה בבכורי בהמה ש"מ דשה אחד פוטר כמה:



ודילמא לא הוו נפישי להו בהמות. פטרי חמורים יותר מכבשים דלוים לא ס"ד דכתיב ומקנה רב אלמא דהוו נפישי טובא:



ומקנה. משמע נמי אחמורים דכתיב וינהג את כל מקנהו מקנה קנינו אשר רכש:



ודילמא. אע"ג דנפישו להו מקנה טובא לישראל כבשים פשוטים דלוים הוו נפישי והוו קיימי לבהדי בכורי חמורי בני ישראל והאי דקאמר פשוטי' דווקא הוא דאין בכור פודה בכור אחר:



ואימא. האי דכתיב בהמת הלוים דבעית מילף מינה אימא היינו כדכתיב בנינוה ובהמה רבה דהכי אורחי' דקרא למימר הכי ולאו בהמה אחת היא:



א"כ. כדאמרת ליכתוב או בהמת תחת בהמת או בהמתם כו':



אף אנן נמי תנינא. במתניתין כדר' חנינא דתנן ופודה בו פעמים הרבה. ישראל שנתן שה לכהן בפדיון פטר חמור וחזר כהן ונתנו לו וחזר ישראל ונתן לכהן בפדיון פטר חמור אחר וחזר כהן ונתנו לו לישראל יכול לפדות בו באותו שה פעמים הרבה אלמא דשה אחד פודה כמה פיטרי חמורים:



ור' חנינא. א"כ מאי קמ"ל הא קמ"ל דטעמיה דמתניתין קא מפרש מה טעם משום הכיא)נראה דצ"ל משו"ה הוא משום דשה אחד פטר כמה פטרי חמורין ומקרא וכו'. (תולה המשנה באימרין) ומקרא יליף מבהמת הלוים כו':



ר' יוחנן אמר קדשו בכורות במדבר. בין בכורי אדם שנולדו במדבר ובין בכורי בהמה שנולדו במדבר. וכ"ש אותן בכורות שיצאו ממצרים דקדשו:



וריש לקיש אמר לא קדשו בכורות. שנולדו במדבר אלא אותן שיצאו ממצרים והנך שנולדו לאחר כניסתן לארץ:



ועבודה בבכורות מדאמר' דעבודה בבכורות אלמא דקדשו בכורות במדבר:



א"ל. ריש לקיש ועבודה באותן בכורות שיצאו ממצרים:



הכי נמי מסתברא. דאי ס"ד באותן שנולדו במדבר וכי בר שנה בר מיעבד עבודה בבמה הוא דקיימא לן דשנה שניה שיצאו ממצרים הוקם המשכן ונאסרו הבמות ועבודה בכהנים:



ור' יוחנן ודקארי לה מאי קארי לה. וכי לא ידע דלא מיתוקמא ההיא (ברייתא) [מתניתין] אלא באותן שיצאו ממצרים. אין אלא הכי קא קשיא ליה לר' יוחנן אי אמרת בשלמא דלא פסיק קדושת בכורות לעולם מאחר שנצטוו ממצרים א"כ הנך דמעיקרא דנולדו במצרים בקדושתייהו קיימי ואינהו עבדו בבמות עד שלא הוקם המשכן:



אלא אי אמרת דפסיק קדושה. דלא קדשו בכורות כל מה שהיו במדבר:



הנך דמעיקרא נמי. מצרים ממצרים פקעה ליה נמי קדושתייהו והיכי הוה עבודה בבכורה:



ואידך. וריש לקיש אמר לך דקדוש קדוש כלומר הנך דקדוש במצרים קדוש ולא פקעא תו קדושתייהו ואינהו עבדי. והנך דנולדו במדבר דלא קדוש לא קדוש:



קרבו. בכורות של בהמה ומעשר אלמא דאותן בכורי בהמה שנולדו במדבר קרבו וש"מ דקדוש:



ומינה. דברייתא קא מהדר ריש לקיש לר' יוחנן מדקתני אותו היום קרבו נדרים ובכורות אותו היום הוא דקרוב בכורות מיכן ואילך לא. אלא לאו ש"מ מדלא קרוב מיכן ואילך דלא קדשו בכורות במדבר והנך דקרוב הוו אינהו דיצאו ממצרים:



איכא דאמרי. איפכא אותביה ר"ל לר' יוחנן אותו היום כו'. אותו היום אין מיכן ואילך לא משום דלא קדשו בכורות במדבר [ומאי קמ"ל] אותו היום קרבו חטאות ואשמות מעיקרא לא אלמא חובות כגון חטאות ואשמות בבמה לא קרוב אפי' בבמת צבור מדאמר זה הכלל כל שנידר ונידב קרב בבמה כגון נדרים ונדבות אבל במשכן קרוב חובות אותו היום מיכן ואילך (מאי):



ת"ש נמצאת אתה אומר הא ברייתא קמותיב ר' יוחנן לר"ל:



בג' מקומות. נצטווה שיקדשו בכורות במצרים ובמדבר וכו':



אמר רב נחמן בר יצחק מתריץ אליבא דר' שמעון [בן לקיש] בג' מקומות הוזהרו על הבכורות ליקדש ולא קדשו. אפילו הכי לא קדשו בכל ג' מקומות כלומר במדבר לא קדשו א"כ במצרים נמי (שמא) לא קדוש:



הא קאמרינן דקדוש. דקרבו בכורות ומעשרו' (ש"מ) [ה"ק] דקדשו:



מהן קדשו ומהן לא קדשו הנך דמצרים קדשו ובמדבר לא קדשו שלא הוזהרו:



ובמדבר לא קדוש והכתיב פקוד וכו'. ר' יוחנן אמר קדשו בכורות במדבר ולא פסק קדושה. ור"ל אמר [קדשו ופסקו אף] דכתיב פקוד [מ"מ] קדשו ופסקו:





מהרש"א - חידושי הלכות

גמרא בכניסתו לארץ הוא אימר והיה [כי] כו' כצ"ל:


בפרש"י בד"ה כסף לדורות כו' כסף חמשת שקלים וגו' עכ"ל הס"ד ואח"כ מ"ה שה לדורות כו' תפדה בשה עכ"ל הס"ד ואח"כ מ"ה בכסף פדו כו' ובד"ה תדע שלא כו' באדם שלשה ושבעים ומאתים עכ"ל הס"ד ואח"כ מ"ה דלא הוי להו כו' ובד"ה לא קדשו כו' שנולדו במדבר עכ"ל הס"ד ואח"כ מ"ה דמעיקרא כו' ובד"ה דאלת"ה כו' הוא דהואי עכ"ל ואח"כ מ"ה דלא פסקה כו' ובד"ה הוזהרו כו' לארץ הס"ד ואח"כ מ"ה במצרים כו' עכ"ל כצ"ל:


תוס' בד"ה ופודה בו כו' והוא לעצמו בספק כו' הוצרך למיתני שחוזר כו' כצ"ל:


בד"ה לא קדשו כו' והא דפריך לעיל ואפי' מבכור בהמה טהורה ליפטרו כו' אין זה אליבא דר"ל כו' עכ"ל אבל מבכור אדם דפוטר במתני' לא תקשי ליה לר"ל אפילו להך לישנא דאיכא לאוקמי נמי באותן שיצאו ממצרים ור"י דמקשי ליה לר"ל לא אסיק אדעתיה לאוקמי הך דעד שלא הוקם המשכן כו' באותן שיצאו ממצרים ה"ה דה"מ להקשות ליה ממתני' דהכא אלא דהך דעד שלא הוקם כו' נמי מתני' היא בפרק בתרא דזבחים והא דפריך מבכור בהמה טהורה נמי לפטרו ליכא לאוקמי [נמי] באותן שיצאו ממצרים דהא לר"ל קאמר דכולהו קרבו באותו יום שהוקם המשכן ומתירוצם הא דפריך רבא לעיל בפשיטות דבהמה טהורה הפקיעה בהמת ישראל הטהורה אינו מוכרח לומר [כן] וכן פירש רש"י בחומש דלא פדו בכור בהמה טהורה של ישראל אלא את פטרי בכוריהם שהוא פשוטו של מקרא ועיין ברא"ם וק"ל:





רש"ש

גמרא בהמה אחת תחת בהמות הרבה. ר"ל מחמת ששינה הכתוב כדמסיק לכן קרי ביה בהמתם פתח חטף חולם:



רש"י (ברה"ע). שיפטרו בכורי כהנים ולוים. כצ"ל:



תד"ה ופודה. ואחת לא בכרה וילדו זו"נ מפריש טלה והוא לעצמו. כצ"ל:



תד"ה לא קדשו בכורות במדבר. כצ"ל. ותיבת נמי למחוק:



תד"ה אלא. למסקנא זו לא נאמרה כו'. ולע"ד י"ל דגם למסקנא לר"ל דאמר קדשו ופסקו היינו בין הקידוש שהיה במצרים ובין הקידוש שהיה במדבר בשנה השנית בחדש השני (וזה ג"כ דלא כמשמעות פרש"י) והשתא אתיא הני תיובתא אף לפי המסקנא. ומאי דאמר לעיל מכאן ואילך לא היינו משום דבמדבר פטרן בהמת הלוים כדמשמע מפרכת רבא לעיל:





הגהות יעב"ץ

גמ' אף בהמה טמאה לא תחלוק בה בין לדורות כצ"ל:


שם מאי בהמת תחת בהמתם כצ"ל:


שם ת"ש נמצא אתה אומר וכו' ובכניסתן לארץ מצרים כצ"ל ותי' ישראל נמחק:


שם קדשו ולא פסקו כצ"ל:


רש"י ד"ה ואימא הא דכתב כצ"ל:


תוס' ד"ה מה לכסף וכו' אע"ג דהקדש נפדה בשה כצ"ל:


ד"ה אלא וכו' לא נאמרו הני תיובתי כצ"ל:





בן יהוידע

בִּשְׁלֹשָׁה מְקוֹמוֹת קָדְשׁוּ בְּכוֹרוֹת לְיִשְׂרָאֵל: בְּמִצְרַיִם, וּבַמִּדְבָּר, וּבִכְנִיסָתָן יִשְׂרָאֵל לָאָרֶץ. נראה לי בס"ד טעם לשלשה מקומות כי הקדושה שורשה באות יו"ד דשמא קדישא שנחלקת לשלשה יודין כנזכר בזוהר (ויקרא דף יא) וזה לשונו ועל דא מאן דבעי למכתב שמא קדישא יו"ד בקדמיתא קוצא חד לעילא וקוצא חד באמצעיתא וקוצא חד לתתא וכו' עיין שם ולכן ברכת כהנים לישראל בשלשה פסוקים שמתחילין בשלשה יודין (במדבר ו, כג-כז) וזכו לשלשה שמות 'ישראל יעקב ישורון' שמתחילין בשלשה יודי"ן ולכך בשלשה מקומות קדשו בכורות לישראל.

